Jeg kunne sikkert godt bruge en elbil til dagligt, men! Jeg kan ikke være sikker på, at jeg kan få den ladet op, når jeg kommer hjem, og min arbejdsplads har heller ikke nogen ladestander. Desuden mangler jeg stadig lige at kunne køre til Jylland, når jeg besøger mine venner derovre. Dertil kommer det utålelige morads med, at man ikke bare kan tanke el på samme måde som man kan tanke benzin eller diesel. Man kan kun tanke hos det selskab, hvor man har abonnement. Nej tak indtil videre, men gerne den dag, systemet er klart.